Идель-Урал стат

Идель-Урал ( анцяйняньбес "Рава-Урал статсь" татаронеста) — эрямопингонь коряс тя ингольпингонь масторсь Равжиреса. Пряошец Казан ошсь. 

 Идель-Урал статть ушедомац 
Тя масторс сувсесть татархт, чувашт, пашкирт, удмуртт, мокшет, шокшет, эрзят, комит, пермит, калмыкт, марит, равань герматт. Рузонь Ошеряень Торпингста тя республиксь ушетфоль 12 декабрьковста 1917 кизоня Рузонь Оцяорксшинь ди Сибирень мусульманонь конгресса. 5 майковста 1917 кизоня пуромсть 800-да лама кучф ломатть (татархт, чувашт, пашкирт, удмуртт, мокшет, эрзят, комит, пермит, калмыкт, марит). 

Тя пуромксса Казан ошса корхневсь аф кядяла Идель-Урал республик ушедоманзон. Корхфтавсь ушедомс ниле профессоршит эди кафта вешендема вастт Казан университетса. Инерявиксоль эсьотям Ёмла Ломаньтъналонь Пуромкс, конань вельде эрь ломаньтъналонди улель кода виияфтомс эсь культурань авозламанц. Васенда пашкир мусульматт аердсть Пуромксса полаямда, интай меле 1917 кизоня синь мърдасть Равань герматт мархта ди сувасть Идель-Урал Пуромксс.
Васенда республикав сувасть аньцек татархт эди пашкирт ингольдень Казанонь эди Эфень губерниеста, кафтошка ковда меле сувсесть аф исламонь кемай ди аф туркань калкт: комит, марит эди удмуртт.

 Идель-Уралть эрямопингоц 
Республикть тапазе Якстерь Ушмось апрельковста 1918 кизоня. Июльковста сяка кизоня Идель-Уралс сувась Чехонь легион, конась панезе Оцю Якстерьхнень. 1918 кизонь песта Якстерь Ушма тага сувась респбуликс. Тянь мельге ломанень стяма мольсь 1919-1920 тапафоль аньцек 1921 кизоня. Идель-Урал колга арьсемась эрясь 1929 кизонь сявомок. Тя кизоса ЧеКа музе кись салава кяденьгирдемань Идель-Урал пуромксс эди шавозень сембе оцюнятнень. Мъзярошка тёжатть Идель-Уралть ширеньгирдихнень ёмла Уралонь эди Равжирень ломаньтъналста кулофтозь. Идель-Уралть ушмонц Харби Шуро илятксонза сувасть Александр Колчакть ушмонзон кода 16-це татаронь тёжанюшматт.

 Идель-Уралть пряфтоц 
Идель-Урал статть пряфтоц Садри Максуди Арсал ворьгодсь Суоми мастору 1918 кизоня. Сонь лямбоста васьфтезе Суоми масторонь омбамасторонь министороц, конась мяляфнесь кода Садри Максуди Арсал аралазень Суоми масторонь эсьпряньвятеманц Рузонь Думаса. 

Садри Максуди Арсал тага васедсь Эсти масторонь оцюнянзон мархта, меле Шведмасторонь, Германия масторонь эди Кранцмасторонь оцюняснон мархта, корхневсь Шивалгомширень лезкс Идель-Урал статти. 

 Тяниень ащемац 
Тяниень Равжирень калкнень эсь ломаньтъналонь ширеньгирдихне арьсихть эрямопингонь Идель-Урал статть кепотьксоц ащи туфталкс эсьотям Равжирень мастор Россия масторда явоманди.

 Ушеширень кучфтемат 
Татар-пашкиронь эрьтаргонь репортсь

Категорие:Эрямопинге
Категорие:Мокшень эрямопингсь
Категорие:Эрямопингонь явропонь масторхне